
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Βεβαίωση της αυτοδίκαιης ανάκλησης της απαλλοτρίωσης που κη¬ 
ρύχθηκε με την Ε.8283/661/1.7.1983 κοινή Υπουργική από¬ 
φαση (ΦΕΚ 307/20.7.1983 τ.Δ’) για τη δημιουργία της Βιο¬ 
μηχανικής Περιοχής Αμφίπολης. ·1 

Αναγκαστική απαλλοτρίωση ακινήτων για διαπλάτυνση της Εθνι¬ 
κής οδού Αλεξανδρούπολη - Τουρκικά Σύνορα στο τμήμα Ν. 

Χιλή - Αλεξανδρούπολη (Χθ 0+480 έως ΧΘ 2+345). 2 

Επικύρωση εκθέσεως Επιτροπής ορίων αιγιαλού και παραλίας στη 
θέση Ονια Κοινότητας Κεφάλου νήσου Κω, μπροστά από τις 
ιδιοκτησίες με ΚΜ 350 Α , 596 Α , 475, 474 κ.λπ. γαιών Κεφά¬ 
λου, επισπευδούσης «Α.Ε. Τουριστικές Επιχειρήσεις - Δ. Κοκκα- 

λάκης». 3 

Κήρυξη ως αναδασωτέας δημόσιας δασικής έκτασης στη θέση 
Κλειούαρι Βασιλικά του Δήμου Σαλαμίνας Νομαρχίας Πειραιά. . 4 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή χορήγησης οικοδομικών αδειών και έναρξης οικοδομι¬ 
κών εργασιών εντός του οικισμού Σταλίδας Κοινότητας Μοχού 
Ν. Ηρακλείου.. 5 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1025525/1104/0010 (1) 

Βεβαίωση της αυτοδίκαιης ανάκλησης της απαλλοτρίωσης που κηρύ¬ 
χθηκε με την Ε. 8283/661/1.7.1983 κοινή Υπουργική απόφαση 
(ΦΕΚ 307/20.7.1983 τ.Δ') για τη δημιουργία της Βιομηχανικής 
Περιοχής Αμφίπολης. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις των παρ. 1 και 4 του άρθρου 11 του Ν.Δ. 797/ 
1971 «Περί αναγκαστικών απαλλοτριώσεων». 

2. Την Ε. 8283/661/1.7.1983 (ΦΕΚ 307/20.7.1983 τ.Δ’) 
κοινή Υπουργική απόφαση με την οποία κηρύχθηκε αναγκαστική απαλ¬ 
λοτρίωση για τη δημιουργία της Βιομηχανικής Περιοχής Αμφίπο¬ 
λης. 

3. Την αριθμ. Β.707/458/Ν. 16894 πράξη των Υπουργών Οικο¬ 
νομικών και Βιομηχανίας, Ενέργειας και Τεχνολογίας (ΦΕΚ 557/ 
3.8.1988 τ.Δ’) με την οποία βεβαιώθηκε η αυτοδίκαιη ανάκληση της 
ίδιας απαλλοτρίωσης για έκταση 1.190.171 μ2. 

4. Τα αριθμ. 9363/2β.5.1988 και 2165/4.10.1988 έγγραφα της 
Εθνικής Τράπεζας Βιομηχανικής Αναπτύξεως Α.Ε. (Ε.Τ.Β.Α.) από τα 


οποία προκύπτει ότι η απαλλοτρίωση δεν συντελέστηκε εμπρόθεσμα και 
για την υπόλοιπη έκταση των 3.041.000 μ2. 

5. Την απόφαση του Πρωθυπουργού Υ.1321/25.9.1987 (ΦΕΚ 
531/30.9.87 τ.Β'), για τον καθορισμό αρμοδιοτήτων, στον Αναπλ. 
Υπουργό Βιομηχανίας Ενέργειας και Τεχνολογίας Κωνσταντίνο Παπα- 
ναγιώτου, βεβαιώνουμε: 

Ότι η απάλλοτρίωση που κηρύχθηκε με την Ε.8283/661/ 
1.7.1983 (ΦΕΚ 307/20.7.1983 τ.Δ') κοινή υπουργική απόφαση, για 
τη δημιουργία της Βιομηχανικής περιοχής Αμφίπολης ανακλήθηκε αυ¬ 
τοδίκαια και για την υπόλοιπη έκταση των 3.041.000 μ2 γιατί δεν συ¬ 
ντελέστηκε εμπρόθεσμα. 

Η πράξη αυτή να δημοσιευθεί στην Εφημερίδα της Κυβερνήσεως. 

Αθήνα, 28 Φεβρουάριου 1989 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΟΙΚΟΝΟΜΙΚΩΝ ΒΙΟΜ. ΕΝΕΡΓ. & ΤΕΧΝ/ΓΙΑΣ 

ΔΗΜ. ΤΣΟΒΟΛΑΣ ΚΩΝ. ΠΑΠΑΝΑΓΙΩΤΟΥ 

- 4 - 

Αριθ. 1018354/833/0010 (2) 

Αναγκαστική απαλλοτρίωση ακινήτων για διαπλάτυνση της Εθνικής 

οδού Αλεξανδρούπολη - Τουρκικά Σύνορα στο τμήμα Ν. Χιλή - Αλε¬ 
ξανδρούπολη (ΧΘ 0+480 έως Χθ 2+345). 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων», σε συνδυασμό με τις διατάξεις του Β.Δ/τος 139/1971 
«περί της αρμοδιότητος των Νομαρχών προς κήρυξιν (αναγκαστικών τι- 
νων απαλλοτριώσεων». 

2. Τις διατάξεις του άρθρου 23 του από 25 Νοεμβρίου 1929 Διατάγ¬ 
ματος «περί κωδικοποιήσεως των περί κατασκευής και συντηρήσεως 
οδών κειμένων διατάξεων». 

3. Τις διατάξεις του άρθρου 1 του Ν. 653/1977 «περί υποχρεώσεως 
των παρόδιων ιδιοκτητών δια την διάνοιξιν Εθνικών οδών κ.λπ.», όπως 
συμπληρώθηκαν με τις παρ. 9 και 10 του άρθρου 62 τουΝ. 947/1979 
και την παρ. 4 του άρθρου 9 του Ν. 960/1979, για την εκτέλεση των 
οποίων εκδόθηκε το Π.Δ. 929/1979. 

4. Την αριθ. Δ1γ/Β/0/14/77 ΚΟΜ/7.10.1988 απόφαση του 
Υπουργού Δημοσίων Έργων «περί εφαρμογής άρθρου 1 του Ν. 653/ 
1977» περί υποχρεώσεως των παρόδιων ιδιοκτητών για την διάνοιξιν 
Εθνικών οδών», αποφασίζουμε: 

Κηρύσσουμε την'αναγκαστική απαλλοτρίωση, για λόγους δημόσιας 
ωφέλειας και ειδικότερα για τη διαπλάτυνση της εθνικής οδού Αλεξαν¬ 
δρούπολη - Τουρκικά σύνορα στο τμήμα Ν. Χιλή - Αλεξανδρούπολη 
(Χθ 0-480 έως ΧΘ 2-345) έκτασης συνολικού εμβαδού 24.906 που 
βρίσκεται στο νομό Έβρου και εικονίζεται με κλίμακα 1:500 στο από 
Οκτώβριο 1985 και με αριθμό σχεδίου Κ-1 κτηματολογικό διάγραμμα 
και στον αντίστοιχο κτηματολογικό πίνακα, τα οποία έχουν συνταχθεί 
από τον Δημ. Κωτουζά και έχουν θεωρηθεί από το Δ/ντή της Δ/νσης 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Δ1 του Υπουργείου Περιβάλλοντος, Χωροταξίας και Δημοσίων Έργων 
Γ. Μπάστο στις 15 Σεπτεμβρίου 1988. 

Στην έκταση που απαλλοτριώνεται δεν συμπεριλαμβάνονται εκείνες 
οι εκτάσεις που στα κτηματολογικά στοιχεία φέρονται ότι ανήκουν στο 
Δημόσιο. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Προύσαλης Δανιήλ, 2) Πέτρινης Παναγ., 3) Ιωαηφίδης Φί¬ 
λιππος κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη: α) 
του Δημοσίου που θα αντιμετωπιστεί από τις πιστώσεις για έργα Δημο¬ 
σίων Επενδύσεων αρμοδιότητας Υπουργείου Περιβάλλοντος, Χωροτα¬ 
ξίας και Δημοσίων Έργων (ΣΑΕ 071/1988 αριθμός έργου 8271005 
Δ.Ε.) και β) των παρόδιων ιδιοκτητών που ωφελούνται με τις προϋπο¬ 
θέσεις του νόμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Φεβρουάριου 1989 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΟΙΚΟΝΟΜΙΚΟΝ ΠΕΡΙΒ.. ΧΟΡΟΤ. & ΔΗΜ. ΕΡΓΟΝ 

ΔΗΜ. ΤΣΟΒΟΛΑΣ ΒΑΣ. ΚΕΔΙΚΟΓΛΟΥ 

- 4 - 

Αριθ. ΑΚ 252 (3) 

Επικύρωση εκθέσεως Επιτροπής ορίων αιγιαλού και παραλίας στη θέση 

Ονια Κοινότητας Κεφάλου νήσου Κω, μπροστά από τις ιδιοκτησίες 

με ΚΜ 350 Α , 596 Α , 475, 474 κ.λπ. γαιών Κεφάλου, επισπευδού- 

σης «Α.Ε. Τουριστικές Επιχειρήσεις - Δ. Κοκκαλάκης». 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του Ν. 3200/55 «περί Διοικητικής Αποκέντρωσης» 
σε συνδυασμό με αυτές του Ν.Δ. 532/70 και Β.Δ. 704/70. 

2. Τις διατάξεις του ΚΔ 132/1929 «περί Κτηματολογικού Κανονι¬ 
σμού Δωδεκάνησου» που διατηρήθηκε σε ισχύ με το άρθρο 8 Ν. 510/ 
1947. 

3. Τις διατάξεις του άρθρου 8 του Α.Ν. 2344/40 «περί αιγιαλού και 
παραλίας», όπως έχουν τροποποιηθεί και συμπληρωθεί μεταγενέ¬ 
στερα. 

4. Τις διατάξεις του Ν.Δ. 439/1970 «περί συμπληρώσεως διατά¬ 
ξεων περί αιγιαλού». 

5. Τις διατάξεις του άρθρου 74 Π.Δ. 636/77 «περί συγκροτήσεως 
μεταξύ άλλων και της Επιτροπής καθορισμού ορίων αιγιαλού και παρα¬ 
λίας». 

6. Τις διατάξεις του άρθρου 20 Ν. 719/77 «περί του τρόπου σύντα¬ 
ξης τοπογραφικών - υψομετρικών διαγραμμάτων από ιδιώτες μηχανι¬ 
κούς κ.λπ.». 

7. Την υπ’ αριθμ. 0.208/181/26.4.1982 κοινή απόφαση των 
Υπουργών Προεδρίας και Οικονομικών «περί αναμορφώσεως συλλογι¬ 
κών οργάνων Γνωμοδοτικής και Αποφασιστικής Αρμοδιότητας του 
Υπουργείου Οικονομικών» με την οποία διατηρείται η Επιτροπή καθο¬ 
ρισμού ορίων αιγιαλού και παραλίας και συγχωνεύεται με την Επιτροπή 
Αμμοληψίας σε ενιαίο συλλογικό όργανο ως Επιτροπή καθορισμού 
ορίων αιγιαλού και θέσεων αμμοληψίας. 

8. Την Δ.3090/646/18.5.1976 Διαταγή Υπουργείου Οικονομι¬ 
κών σε συνδυασμό με τις 325/1971 και 203/1973 γνωμοδοτήσεις 
του Ν.Σ.Κ. 

9. Την από 25.7.1988 έκθεση καθορισμού ορίων αιγιαλού και πα¬ 
ραλίας της κατά το άρθρο 74 Π.Δ. 636/77 επιτροπής στη θέση «Ονια» 
Κοινότητας Κεφάλου νήσου Κω, μπροστά από τις ιδιοκτησίες με ΚΜ 
350 Α , 596 Α , 475, 474 κ.λπ. γαιών Κεφάλου, επιαπευδούσης Α.Ε. 
Τουριστικές Επιχειρήσεις Δ. Κοκκαλάκης κ.λπ. 

10. Το από 25.2.1988 τοπογραφικό - υψομετρικό διάγραμμα με 
κλίμακα 1:500 του Πολιτικού Μηχανικού Νικ. Κάρλου που ελέγχθηκε 
και θεωρήθηκε ως προς την ακρίβεια της αποτύπωσής του στις 
25.7.1988 από το Γραφείο Μηχανικού Κω και στο οποίο χαράχθηκε 
από την αρμόδια Επιτροπή, όπως παραπάνω, η οριογραμμή του αιγια- 
λού με κόκκινη συνεχόμενη πολυγωνική γραμμή με στοιχεία 1* - 2' - 3’ 
- 4' - 5’ - 6' - Τ - 8' - 9’ - ΙΟ' - 11' και σε εξάρτηση από μόνιμα σταθερά 
σημεία επί του εδάφους, ενώ οριογραμμή παραλίας χαράχθηκε με κί¬ 
τρινη πολυγωνική γραμμή στην περίπτωση του χειμάρρου και επί των 
ορίων των προς τη θάλασσα ιδιωτικών και δημοσίων ιδιοκτησιών (ΚΔ 
132/29). 


11. Το υπ’ αριθμ. Φ.544.5/591/88.Σ. 1623/2.11.1988 έγγραφο 
του Γ ενικού Επιτελείου Ναυτικού με το οποίο συμφωνεί με τα καθορι- 
σθέντα από την Επιτροπή όρια αιγιαλού και παραλίας. 

Εισηγουμένου του Οικονομικού Εφόρου Δημοσίων Κτημάτων Ρό¬ 
δου, αποφασίζουμε: 

Επικυρούμε την από 25.7.1988 έκθεση της κατά το άρθρο 74 Π.Δ. 
636/77 Επιτροπής καθορισμού ορίων αιγιαλού και παραλίας (διατη- 
ρηθείσα με την 0.208/181/26.4.1982 κοινή Υπουργική Απόφαση 
των Υπουργών Προεδρίας και Οικονομικών συγχωνευθείσα με την Επι¬ 
τροπή Αμμοληψίας σε ενιαίο συλλογικό όργανο με την επωνυμία «Επι¬ 
τροπή καθορισμού των ορίων αιγιαλού και θέσεων αμμοληψίας» στη 
θέση «Ονια» Κοινότητας Κεφάλου νήσου Κω μπροστά από τις ιδιοκτη¬ 
σίες με ΚΜ 350*, 596 Α , 475, 474 κλπ γαιών Κεφάλου, επισπευδού- 
σης «ΑΕ Τουριστικές Επιχειρήσεις Δ. Κοκκαλάκης κλπ. καθώς επίσης 
και το συνοδεύον αυτή από Φεβρουάριου 1988 τοπογραφικό- 
υψομετρικό διάγραμμα με κλίμακα 1:500 του Πολιτικού Μηχανικού 
Νικ. Κάρλου που ελέγχθηκε και θεωρήθηκε την 25.7.1988 ως προς 
την ακρίβεια της αποτύπωσής του από το Γραφείο Μηχανικού της Κω, 
και στο οποίο χαράχθηκε με κόκκινη συνεχόμενη πολυγωνική γραμμή 
η οριογραμμή του αιγιαλού με στοιχεία 1’, 2', 3’, 4’, 5', 6', 7', 8', 9’, 
ΙΟ’, 1 Γ, σε εξάρτηση από μόνιμα σταθερά σημεία επί του εδάφους, ενώ 
οριογραμμή παραλίας χαράχθηκε για τις περιπτώσεις των χειμάρρων 
και επί των ορίων των προς τη θάλασσα ιδιωτικών και δημοσίων ιδιο¬ 
κτησιών (ΚΔ 132/29). 

Η καθαρισθείσα και χαραχθείσα οριογραμμή του αιγιαλού, αποτελεί 
το όριο του μεγίστου πλην συνήθους χειμερίου κύματος προσαυξημένο 
κατά 12 μέτρα, (αρ. 3 ΚΔ 132/29). 

Στην συγκεκριμμένη περιοχή το όριο του αιγιαλού καθορίζεται για 
πρώτη φορά, ενώ στην παράπλευρη περιοχή, (ανατολικά) έχει στο πα¬ 
ρελθόν καθορισθεί και επικυρωθεί με την ΔΚ 553/678/17.6.83 Από¬ 
φαση Νομάρχη Δωδεκανήσου και δημοσιεύθηκε στο ΦΕΚ 418 τ.Δ/ 
8.9.1983, έχει σε πλέον προσαρμοσθεί η σημερινή χάραξη της οριο¬ 
γραμμής του αιγιαλού με την προηγούμενη. 

Ο καθορισμός της παραπάνω οριογραμμής γίνεται προς εξυπηρέ¬ 
τηση των σκοπών των διατάξεων του άρθρου 1 ΝΔ 439/70 σε συνδυα¬ 
σμό με τις οδηγίες του Υπουργείου Οικονομικών ως η Δ 3090/646/ 
18.5.1976 Διαταγή του. 

Η παρούσα απόφαση μαζί με την έκθεση της Επιτροπής και το σχε¬ 
τικά τοπογραφικό διάγραμμα, να δημοσιευθεί στην Εφημερίδα της Κυ¬ 
βέρνησης. 

Ρόδος, 16 Φεβρουάριου 1989 

ο Νομάρχης Δωδ/σου 
ΓΙΑΝΝΗΣ ΜΑΧΑΙΡΙΔΗΣ 


ΕΚΘΕΣΗ ΕΠΙΤΡΟΠΗΣ 

Καθορισμού ορίων αιγιαλού και παραλίας - θέσεων αμμοληψίας (άρθρο 

74 και 75 του Π.Δ. 636/1977 προ των Κ.Μ. 350Α, 596Α, 475, 

474 γαιών Κεφάλου της Κοινότητος Κεφάλου της Ν. Κω στην πε¬ 
ριοχή ΟΝΙΑ ιδιοκτησίας Α.Ε. Τουριστικές Επιχειρήσεις και Δημ. 

Κοκκαλάκης. 

Κως σήμερα 25.7.1988 οι υπογράφοντες νόμιμα: 

1) Αλέξανδρος Οικονόμου Νόμιμος αναπληρωτής Οικονομικού Εφό¬ 
ρου Κω σαν Πρόεδρος της Επιτροπής. 

2) Γεράσιμος Νιαγάσας Πολ. Μηχανικός με Α’ βαθμό στο Γραφείο 
Μηχανικού Κω σαν νόμιμος αναπληρωτής του Δ/ντού Τεχνικών Υπη¬ 
ρεσιών Ν. Δ/σου σαν μέλος και 

3) Κωνσταντίνος Κυρλαγκίτσης, Πλωτάρχης Λιμεναρχείου Κω σαν 
νόμιμος αναπληρωτής Λιμενάρχου Ρόδου σαν μέλος που αποτελούν την 
Επιτροπή που προβλέπεται με την 785/23.3.88 απόφαση Νομάρχου 
Δ/σου, μετά από επιτόπιο αυτοψία στην υπόψη περιοχή την 1.7.1988 
και αφού λάβαμε υπόψη 

1) Τα υψομετρικά διαγράμματα υπό κλίμακα 1:500 που συντάχθη¬ 
καν από το Νίκο Κάρλο Πολιτικό Μηχανικό και που στη συνέχεια ελέ- 
χθησαν για την ακρίβεια και αποτύπωση από τον Γεράσιμο Νιαγάσα 
υπάλληλο με Α' βαθμό του Κλάδου ΠΕΙ της Δ.Τ.Υ.Ν.Δ. στο Γραφείο 
Μηχανικού Κω την 30.3.1988 οπότε και θεωρήθηκαν από τον ίδιο 
σύμφωνα με το άρθρο 20 του Ν. 719/1977. 

2) Τις διατάξεις του Α.Ν. 2344/40 όπως τροποποιήθηκε και ισχύει 
σήμερα. 

3) Την από την επιτόπιο μετάβαση της Επιτροπής (1.7.88) σχηματι- 
σθείσα αντίληψη αναφορικά με το πλάτος της βρέχόμενης ζώνης της ξη- 

ράς, δηλαδή: 

α. Την μορφολογία του εδάφους που χαρακτηρίζεται σαν αμμώδης 
μέχρι βάθους από την στάθμη της ηρεμούσης θάλασσας ως 90 μέτρα 
περίπου. 

β. Πέραν της αμμώδους έκτασης υπάρχουν αμμόλοφοι, και κτήματα 
ακαλιέργητα μέχρι του Επαρχιακού δρόμου ΚΩ-ΚΕΦΑΛΟΥ. 

γ. Η μορφολογία του εδάφους είναι σχεδόν επίπεδος με ισοιψείς μέχρι 
3.00 μέτρα. 

δ. Πέραν της επαρχιακής οδού υπάρχουν αγροί που στην πλειοψηφία 
τους είναι μη καλλιεργούμενοι. 

ε. Αναφορικά με την κατάσταση της ακτογραμμής σημειώνουμε ότι 
δεν υπάρχουν διαβρώσεις πλην των συνήθων, όπως άλλωστε φαίνεται 
και από την αποτυπωθείσα (και σημειούμενη) ακτογραμμή όπως και 
αυτής του κτηματολογίου. Η διαφορά της ακτογραμμής βάσει του κτη¬ 
ματολογίου και αυτής που συναντάται σήμερα είναι αποτέλεσμα των 
επικρατούντων Ν.Δ. ανέμων στην περιοχή. 

στ. Για την περίπτωση των χειμάρρων δεν υπάρχουν σοβαρές απο¬ 
κλίσεις. Τέλος η Επιτροπή αφού έλαβε υπόψη της όλα τα ανωτέρω εκτε- 
θέντα καθορίζει τη ζώνη αιγιαλού παραλίας ως ακολούθως, αποφασίζει: 

Καθορίζει στα συνημμένα οκτώ (8) τοπογραφικά διαγράμματα: 

1) Την οριογραμμή της σημερινής μέσης στάθμης (1.7.88) θάλασ¬ 


σας υπό στοιχεία (α β γ δ ...θ). 

2) Την ακτογραμμή κτηματολογικού χάρτη υπό στοιχεία (Α Β Γ Δ). 

3) Χαράσσεται η γραμμή του μεγίστου χειμερίου κύματος (Μ.Χ.Κ!) 
με μαύρη πολυγωνική γραμμή υπό στοιχεία (1, 2, 3...12). 

4) Στη συνέχεια καθορίζεται η κόκκινη συνεχής πολυγωνική γραμμή 
υπό στοιχεία (Γ 2' 3'...11') σε απόσταση 12 μέτρα από την γραμμή μέ¬ 
γιστοι χειμερίου κύματος (Μ.Χ.Κ.) και σε εξάρτηση από μόνιμα στα¬ 
θερά σημεία επί του εδάφους όπως φαίνεται και στα τοπογραφικά δια¬ 
γράμματα (ΠΙ...ΠΙΙ). 

5) Για την περίπτωση χειμάρου (χάνδακα) χαράσσεται η κίτρινη πο¬ 
λυγωνική γραμμή που καθορίζει ειδικότερα το όριο της κοινόχρηστης 
ζώνης της παραλίας, καθώς επίσης και επί των ορίων των ιδιοκτησιών 
για περιπτώσεις που δεν εμπίπτουν εντός του χαραχθέντος αιγιαλού. 

Η παρούσα έκθεση συντάχθηκε για τον καθορισμό της ζώνης αιγια- 
λού παραλίας και υπογράφεται από την Επιτροπή. 

Η Επιτροπή 
Ο Πρόεδρος 
Τα Μέλη 

ΑΛΕΞΑΝΔΡΟΣ ΟΙΚΟΝΟΜΟΥ, 

ΓΕΡ. ΝΙΑΓΑΣΑΣ, ΚΥΡΛΑΓΚΙΤΣΗΣ ΚΩΝ/ΝΟΣ 

Αριθ. Α/346220/88 (4) 

Κήρυξη ως αναδασωτέας δημόσιας δασικής έκτασης στη θέση 

Κλειούαρι Βασιλικά του Δήμου Σαλαμίνας Νομαρχίας Πειραιά. 

Ο ΝΟΜΑΡΧΗΣ ΠΕΙΡΑΙΑ 

Σύμφωνα με: 

1) Τις διατάξεις: α) του άρθρου 117 παρ, 3 του Συντάγματος της Ελ¬ 
λάδας. 

β) Των άρθρων 200-205 του ΝΔ 86/69 «περί Δασικού Κωδικός» 
και αρ. 37-44 Ν. 998/79. γ) Του Νόμου 3200/1955 «περί διοικητι¬ 
κής αποκέντρωσης» σε συνδυασμό με τις διατάξεις του Ν.Δ. 532/1970 
«περί συμπληρώσεως των διατάξεων περί διοικητικής αποκέντρωσης» 
και του 709/1970 Β.Δ/τος που εκδόθήκε σε εκτέλεση αυτού. 

2) Τις εξής διαταγές του Υπουργείου Γεωργίας α) 160417/1180/ 
8.7.80 β) 182447/3049/24.9.80 γ) 141823/24.2.83 

. 3) Την πρόταση που υποβλήθηκε με την 2880/88 αναφορά του αρ¬ 
μόδιου Δασαρχείου Πειραιά σχετικά με την κήρυξη ως αναδασωτέας 
της κατωτέρω δασικής έκτασης Ε = 560 τ.μ. που καλυπτόταν με δα¬ 
σική βλάστηση από πευκόδενδρα - σχίνα - σπαλάθια και εκχερσώθηκε 
και περιφράχθηκε παράνομα από το έτος 1971 μέχρι 1988 (1971 εκ¬ 
χερσώθηκε και το 1988 περιφράχθηκε) από τους 1) Γεωργ. Δ. Δημη- 
τριάδη 2) Δημ. Κ. Δημητριάδη και 3) Κων/νο Δημ. Δημητριάδη. 

Επειδή η έκταση χρειάζεται προστασία για την επαναδημιουργία της 
δασικής βλάστησης που καταστράφηκε ολοσχερώς από εκχέρσωση το 


έτος 1971 και η οποία θα αποκατασταθεί με φυσική αναγέννηση μέσα 
σε τρία χρόνια, σε αντίθετη δε περίπτωση με πρόγραμμα τεχνιτής (ανα¬ 
δάσωσης που θα καταρτίση το αρμόδιο Δασαρχείο, και δεν υπάρχει φι¬ 
λοδασική επιτροπή για να γνωμοδοτήσει πάνω στο θέμα αυτό, αποφασί¬ 
ζουμε: 

Κηρύσσουμε ως αναδασωτέα, με σκοπό την προστασία για την επα- 
ναδημιουργία της δασικής βλάστησης, που εκχερσώθηκε δημόσια δα¬ 
σική έκταση 0,560 στρέμματα. 

Η έκταση αυτή, που βρίσκεται στη θέση Κλειούαρι - Βασιλικά της πε¬ 
ριφέρειας του Δήμου Σαλαμίνας Νομού Πειραιά καλυπτόταν από πευκό¬ 
δενδρα - σχίνα - σπαλάθια και καταστράφηκε ολοσχερώς το έτος 1971. 

Σχετικό το σχεδιάγραμμα με κλίμακα 1:500 το οποίο αποτελεί ανα¬ 
πόσπαστο μέρος της απόφασης αυτής και στο οποίο η έκταση φαίνεται 
με τα στοιχεία Α Β Γ Δ Α και με όρια: 

Ανατολικά: Αγροτική ιδιοκτησία ιδίων. 

Δυτικά: Πευκόφυτο δημόσια έκταση. 

Βόρεια: Δημόσια δασική έκταση. 

Νότια: Δημόσια δασική έκταση και αγροτικές εκτάσεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 15 Φεβρουάριου 1989 

Ο Νομάρχης 
ΕΥΤ. ΚΟΝΤΟΜΑΡΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1512/1267 (5) 

Αναστολή χορήγησης οικοδομικών αδειών και έναρξης οικοδομικών ερ¬ 
γασιών εντός του οικισμού Σταλίδας Κοινότητας Μοχού Ν. Ηρα¬ 
κλείου. '· 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του από 17.7.23 Ν.Δ/τος όπως μεταγενέστερα τρο¬ 
ποποιήθηκαν και συμπληρώθηκαν καί: ειδικότερα το άρθρ. 8. 

2. Τις διατάξεις του Α.Ν. 314/68 (ΦΕΚ 47/Α) όπως μεταγενέ¬ 
στερα τροποποιήθηκαν και συμπληρώθηκαν με το υπ’ αριθ. 1018/71 
Ν.Δ/γμα (ΦΕΚ 220/Α) και με την παρ. 3 του άρθρ. 34 του Ν. 1577 
(ΦΕΚ 210Α). 

3. Τις διατάξεις του υπ’ αριθ. 183/86 Π.Δ/τος (ΦΕΚ 70Α) και ειδι¬ 
κότερα το άρθρ. 1. 

4. Το ΦΕΚ 1145/26.11.86 περί καθορισμού ορίων, όρων και πε¬ 
ριορισμών δόμησης και κατηγοριοποίησης του οικισμού Σταλίδας. 

5. Την με αρ. πρωτ. ΤΠ 1429/10.2.88 απόφαση Νομάρχη για 
αναστολή χορήγησης οικοδομικών αδειών και έναρξης οικοδομικών ερ¬ 
γασιών σε περιοχές εντός του οικισμού Σταλίδας για 1 έτος. 

6. Την από 20.12.88 παράδοση της τοπογράφησης και κτηματο- 
γράφησης του οικισμού Σταλίδας. 

7. Το από 21.2.88 ΤΕΛΕΞ του ΥΠΕΧΩΔΕ για παράταση αναστο¬ 


λής χορήγησης οικοδομικών αδειών για 6 μήνες στη Σταλίδα (για όλο 
τον οικισμό). , 

8. Το γεγονός ότι έχει αρχίσει η μελέτη Πολεοδόμησης του οικισμού 
της Σταλίδας από το ΥΠΕΧΩΔΕ και ότι είναι απαραίτητη η δυνατό¬ 
τητα εξασφάλισης οδικού δικτύου και κοινοχρήστων χώρων στο μελλο¬ 
ντικό Πολεοδομικό σχέδιο του οικισμού. 

9. Την από 23.2.1989 σύμφωνη γνωμοδότηση του Συμβουλίου 
ΧΟΠ (πρακτικό 2ο) του Νομού Ηρακλείου, αποφασίζουμε: 

Τη συνέχιση της αναστολής για 6 μήνες χορήγησης οικοδομικών 
αδειών και έναρξης οικοδομικών εργασιών όπου δεν έχουν ήδη αρχίσει 
(θεωρουμένης έναρξης οικοδομικών εργασιών όπως προβλέπεται στο 
άρθρ. 19 του από 3.4.1929 Ν.Δ/τος) σε όλη την έκταση του οικισμού 
Σταλίδας, συμπεριλαμβανομένων και των οικοπέδων που δεν συμπερι- 
λαμβάνονταν στην προηγούμενη απόφαση δηλ. των οικοπέδων που 
εφάπτονται σε ορισμένους χαρακτηριζόμενους στην προηγούμενη από¬ 
φαση δρόμους. Δηλαδή, αναστέλλονται για 6 μήνες από σήμερα η χορή¬ 
γηση οικοδομικών αδειών και έναρξη οικοδομικών εργασιών όπου δεν 
έχουν ήδη αρχίσει σε όλη την έκταση του οικισμού της Σταλίδας. 

Η παρούσα θα τοιχοκολληθεϊ στο ΤΠ και ΠΕ Νομαρχίας Ηρακλείου 
και στην Κοινότητα Μοχού για 30 ημέρες, και να δημοσιευθεί στην 
Εφημερίδα της Κυβερνήσεως. 

Ηράκλειο, 27 Φεβρουάριου 1989 

Ο Νομάρχης κ.α.α. 

Ο Δ/ντής Εσωτερικών 
Ε. ΚΑΚΑΒΒΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




